અમદાવાદમાં સરખેજ-સાણંદ હાઈવે પર આવેલા પેટ્રોલ પંપ પર ખુલ્લે આમ લૂંટની ઘટનાને અંજામ આપવામાં આવ્યો હતો. જે સીસીટીવી કેમેરામાં કેદ થઇ હતી. અહીં આવેલા યોગી પેટ્રોલપંપ ખાતે પહેલા તો એક કારચાલકે ડિઝલ પુરાવ્યું અને પાછળથી કર્મચારી પાસે રહેલું પૈસાનું પર્સ આચકીને ગાડીમાં રફુ ચક્કર થઇ ગયા હતા. જો કે પેટ્રોલપંપ પર લાગેલા સીસીટીવી કેમેરામાં આ સમગ્ર ઘટના ઝીલાઇ ગઇ હતી. જેના આધારે પોલિસે હાલ તપાસ આદરી છે.